อธิบดีกรมอุทยานแห่งชาติ สัตว์ป่า และพันธุ์พืช กำชับเร่งตรวจสอบความเสียหายพื้นที่อุทยานแห่งชาติภูกระดึงหลังเกิดไฟป่า
อธิบดีกรมอุทยานแห่งชาติ สัตว์ป่า และพันธุ์พืช กำชับเร่งตรวจสอบความเสียหายพื้นที่อุทยานแห่งชาติภูกระดึงหลังเกิดไฟป่า พร้อมขอบคุณเจ้าหน้าที่ทุกคนนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กล่าวว่า จากการลงพื้นที่ตรวจสอบความเสียหายของอุทยานแห่งชาติภูกระดึงหลังเกิดไฟป่าเสียหาย 3,400 ไร่ ตั้งแต่วันที่ 16 กุมภาพันธ์ที่ผ่านมา ณ อุทยานแห่งชาติภูกระดึง จังหวัดเลย โดยยังพบบางจุดมีปะทุขึ้นเล็กน้อยประมาณ 90 ไร่ ในเบื้องต้นเจ้าหน้าที่ได้เข้าพื้นที่และสามารถควบคุมได้แล้ว ซึ่งไฟป่าที่เกิดขึ้นครั้งนี้มาจากข้างล่างภูไม่ได้เกิดจากข้างบนภูกระดึง จึงกำชับให้เจ้าหน้าที่เฝ้าระวังพื้นที่ตามแนวดำแนวกลุ่มควันเพื่อป้องกันการปะทุอีกครั้งตลอด 24 ชั่วโมง ขณะเดียวกันเจ้าหน้าที่ด้านไฟป่าได้จัดการเชื้อเพลิงและดับเปลวไฟขนาดเล็กที่ลุกไหม้บริเวณขอนไม้ป้องกันไม่ให้กระแสลมพัดและเกิดเปลวไฟขึ้นอีกจนสามารถควบคุมเพลิงจนดับสนิทได้แล้ว จากนี้จะเพิ่มเข้าพื้นที่สำรวจตรวจสอบแนวพื้นที่ความเสียหายและการฟื้นฟูระบบนิเวศต่างๆ ให้กลับคืนความสมบูรณ์ต่อไป พร้อมทั้งขอขอบคุณเจ้าหน้าที่ทุกคนที่ช่วยกันดับไฟป่าครั้งนี้อย่างเต็มที่ อธิบดีกรมอุทยานแห่งชาติ สัตว์ป่า และพันธุ์พืช กล่าวย้ำว่า คนจุดไฟเผาป่าไม่เคยเข้าใจว่าการดับไฟแต่ละครั้งมันยากและเหน็ดเหนื่อยแค่ไหนอยากให้เห็นใจเจ้าหน้าที่ด้วย เพราะทุกครั้งที่มีการเผาป่าเกิดขึ้นจะสูญเสียจำนวนมาก ทั้งทรัพยากรป่าไม้และสัตว์ป่า จากนี้จะเร่งตรวจสอบพื้นที่ที่ได้รับความเสียหายและเร่งประเมินผลให้เร็วที่สุด ด้วยการพิจารณาจากทั้งหลักวิชาการและการพูดคุยหารือ ซึ่งการฟื้นฟูภูกระดึงบางพื้นที่สามารถฟื้นคืนสภาพขึ้นเองได้ แต่จำเป็นต้องเร่งประเมินด้วยการขอความร่วมมือจากกลุ่มจิตอาสากลุ่มคนที่รักป่ามาร่วม